CELEX: 31991R3682
Language: hr
Date: 1991-12-17 00:00:00
Title: Uredba Komisije (EEZ) br. 3682/91 od 17. prosinca 1991. o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize

03/Sv. 008
            
            
               HR
            
            
               Službeni list Europske unije
            
            
               141
            
         31991R3682
   
               L 349/36
            
            
               SLUŽBENI LIST EUROPSKE UNIJE
            
            
               17.12.1991.
            
         
      UREDBA KOMISIJE (EEZ) br. 3682/91
   od 17. prosinca 1991.
   o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća br. 136/66/EEZ od 22. rujna 1966. o uspostavljanju zajedničke organizacije tržišta ulja i masti (1), kako je zadnje izmijenjena Uredbom (EEZ) br. 1720/91 (2), a posebno njezin članak 35a,
   budući da je Uredbom Komisije (EEZ) br. 2568/91 (3) utvrđena karakteristika maslinovog ulja i ulja komine maslina te odgovarajuće metode analize;
   budući da je bilo potrebno određeno vremensko razdoblje za provedbu metode ocjenjivanja organoleptičkih karakteristika djevičanskog ulja, a posebno za uspostavu skupina odabranih ocjenjivača; budući da se u praksi to razdoblje pokazalo nedostatnim kako bi se osigurala ujednačena primjena te metode u svim državama članicama; budući da je stoga potrebno to razdoblje produljiti kako bi se omogućila konačna provjera metoda za ocjenjivanje različitih skupina ocjenjivača;
   budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
   DONIJELA JE OVU UREDBU:
   Članak 1.
   U članku 10. stavku 1. Uredbe (EEZ) br. 2568/91, „1. siječnja 1992.” zamjenjuje se s „1. studenoga 1992.”
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 1991.
      
         
            Za Komisiju
         
         Ray MAC SHARRY
         
         
            Član Komisije
         
      
   
   
      (1)  SL 172, 30.9.1966., str. 3025/66.
   
      (2)  SL L 162, 26.6.1991., str. 27.
   
      (3)  SL L 248, 5.9.1991., str. 1.